Държавен вестник, бр. 81, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  81
РЕШЕНИЕ
във връзка с разискванията по питането на
народните представители Лъчезар Тошев и
Йордан Нихризов към заместник министър-
председателя и министър на икономиката
Лидия Шулева
Народното събрание на основание чл. 90, ал. 2
от Конституцията на Република България и
чл. 87, ал. 1 от Правилника за организацията и
дейността на Народното събрание
Р Е Ш И :
1. Възлага на Министерския съвет в едномесе-
чен срок да създаде междуведомствена комисия
за проучване на състоянието на задграничните
дружества с българско участие, както и инвести-
раните държавни средства в чужбина в периода до
1990 г. и тяхната съдба към настоящия момент, а
също така и действията на държавните органи по
управлението на държавната собственост във
външнотърговските дружества след 1990 г.
2. Комисията по т. 1 в шестмесечен срок да
внесе доклад в Народното събрание за конста-
тираните факти.
3. Задължава Националната разузнавателна
служба в тримесечен срок да представи на На-
родното събрание информация за създадените
до 1990 г. задгранични дружества с българско
участие.
4. Задължава министъра на икономиката в
тримесечен срок да представи на Народното съб-
рание информацията за задграничните дружест-
ва с българско участие, съдържаща се в регис-
тър, създаден съгласно ПМС № 295 от 1994 г.
5. Задължава Българската народна банка в
тримесечен срок да предостави на Народното
събрание копие от ревизионния акт на Българ-
ската външнотърговска банка и приложенията
към него—№ 440-00204 от 4.V.1993 г.
6. Задължава Подкомисията по приватиза-
ционен контрол към Комисията по икономи-
ческата политика на Народното събрание в
тримесечен срок да изготви доклад за извър-
шените приватизационни сделки със задгра-
ничните дружества с българско участие.
Решението е прието от XXXIX Народно съб-
рание на 10 септември 2004 г. и е подпечатано
с официалния печат на Народното събрание.
Председател на Народното събрание:
Огнян Герджиков
44450
ДЕКЛАРАЦИЯ
на Народното събрание по повод 60-годишни-
ната от установяването на комунистическия
режим в България
Навършват се 60 години от 9 септември
1944 г.—началото на комунистическия режим
у нас. Тогава бе прекъснат европейският ни път,
избран още през ХIХ век от строителите на съв-
ременна България.
След този ден антифашистката кауза беше
превърната от СССР и нейните сателити в ин-
струмент на терора и аргумент за потисничест-
вото. Бе свалено правителство, което бе обя-
вило война на нацистка Германия и бе обез-
оръжило немските войски в страната. Бяха из-
вършени беззакония, насилия и масови убийст-
ва. България бе вкарана в социалистическия
лагер. Унищожена беше многопартийната сис-
тема. У нас започна утопичен експеримент,
който забави с десетилетия нашето развитие.
За нас, а и за всички народи от Източна Европа
този експеримент завърши, както и Втората
световна война с падането на Берлинската сте-
на през 1989 г.
Българският комунизъм потъпка човешки-
те права и принципите на конституционализ-
ма, началата върху които започна изграждане-
то на Обединена Европа. Диктатурата отне сво-
бодата на българските граждани, унизи човеш-
кото достойнство, организира мащабни реп-
ресии на цели етнически и религиозни общ-
ности, но не постигна справедливост и благо-
денствие. Българската модернизация се про-
вали от затворената и неефективна система на
държавното планово стопанство. Комунизмът
рухна в сблъсък с ценностите на европейската
цивилизация и стопанските реалности на мо-
дерния свят. Провали се социален експеримент,
основан върху идеологически илюзии и поли-
тическо насилие.
Днес, когато България е пред прага на Ев-
ропейския съюз и месеци след приемането є в
НАТО, се правят опити за героизиране на 9 сеп-
тември 1944 г. Всичко това е в противоречие с
победилата кауза на българската демокрация.
В Европа отдавна демократите както отдясно,
така и отляво заклеймиха комунизма като
форма на тоталитаризъм.
Ние, народните представители от Триде-
сет и деветото Народно събрание, осъждаме
комунистическия режим, установен в Бълга-
рия на 9 септември 1944 г., и отдаваме почит
на жертвите му. Противопоставяме се на
всички опити за реабилитация на неговите
символи и фалшификации на комунистичес-
кото минало.
Декларацията е приета от ХХХIХ Народно
събрание на 9 септември 2004 г. и е подпечатана
с официалния печат на Народното събрание.
Председател на Народното събрание:
Огнян Герджиков
44304